

PROJEKTS uz 02.04.2024.

vēlamais datums izskatīšanai domē: 03.04.2024.

sagatavotājs: Daina Tīruma

ziņotājs: Gunārs Dzenis

LĒMUMS

# Ādažos, Ādažu novadā

2024. gada 4. aprīlī Nr.{{DOKREGNUMURS}}

**Par koku pārdošanu izsolē**

Ādažu novada pašvaldības dome izskatīja pašvaldības aģentūras “Carnikavas komunālserviss” (turpmāk – Aģentūra) ierosinājumu par kokmateriālu nodošanu atsavināšanai un konstatēja, ka:

SIA "Projekts EAE" izstrādātā būvprojekta “Vecštāles ceļa seguma pārbūve posmā no Kadagas ceļa līdz Iļķenes ceļam, Kadaga, Iļķene, Ādažu novads” ietvaros pašvaldība un SIA “Valkas ceļi” 22.12.2023. noslēdza būvniecības līgumu Nr. JUR 2023-12/1461 (turpmāk - Līgums).

Laika posmā no 2024. gada 6. februāra līdz 13. februārim Latvijas koksnes kvalitātes ekspertu savienības eksperts N. Dzirnieks veica augošo koku novērtēšanu, izcērtamās koksnes apjoma un kvalitātes noteikšanu pašvaldības īpašumā Ādažu novadā gar Vecštāles ceļa abām pusēm. Eksperta 2024. gada 13. februāra atzinumā noteikts, ka kopā nocērtami ir 360,54 m3 likvīdās koksnes (lietderīgā koksne bez galotnes un zariem), t.sk., lietkoksne 340,50 m3 un malka 20,04 m3.

Atbilstoši Līguma noteikumiem Būvuzņēmējs veica nocirsto koku atzarošanu, zāģēšanu 3 m garumā un koku (d=≥20 cm) nogādāšanu uz pašvaldības norādīto krautnes atrašanās vietu Elīzes ielā 12, Kadagā. Līguma ietvaros tika nodoti 297,015 m3 kokmateriāli, kuru tirgus vērtība krautuvē saskaņā ar Latvijas koksnes kvalitātes ekspertu savienības 25.03.2024. atzinumu ir **20383,06 *euro***.

Ņemot vērā to, ka kokmateriāli nav nepieciešami Aģentūras un pašvaldības funkciju veikšanai, bet laika apstākļu ietekmē kokmateriāli var strauji zaudēt tirgus vērtību, nepieciešams organizēt elektronisko izsoli pēc iespējas īsākā termiņā.

Pamatojoties uz likuma “Publiskas personas finanšu līdzekļu un mantas izšķērdēšanas novēršanas likums” 3. panta 2. punktu, Publiskas personas mantas atsavināšanas likuma 3. panta pirmās daļas 1. punktu, 4. panta pirmo daļu, 1.1 daļu, otro daļu, 6. panta otro un trešo daļu, 8. panta ceturto un septīto daļu un 9. panta trešo daļu, Pašvaldību likuma 10. panta pirmās daļas 21. punktu un 73.panta ceturto daļu, kā arī \_\_.\_\_.2024. \_\_\_\_\_\_\_ komitejas atzinumu, Ādažu novada pašvaldības dome

**NOLEMJ:**

1. Nodot atsavināšanai pašvaldības kustamo mantu - kokmateriālus 297,015 m3, pārdodot atklātā elektroniskā izsolē ar augšupejošu soli, par *euro.*
2. Pašvaldības mantas iznomāšanas un atsavināšanas komisijai mēneša laikā pēc lēmuma parakstīšanas organizēt 1. punktā noteiktās mantas nosacītās cenas noteikšanu un tās apstiprināšanu domē.
3. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

CKS, IDRV, FIN, komisijai- @